২০০৯ চনৰ আগষ্টত খ্ৰীষ্ট'ফাৰ মেককেৰিক পৰৱৰ্তী ছিকুৱেল দ্য ৱলভেৰিনৰ চিত্ৰনাট্য লিখিবলৈ আমন্ত্ৰণ কৰি অনা হয়। চলচ্চিত্ৰখন পৰিচালনা কৰিবলৈ ডাৰেন আৰনফস্কাইক নিৰ্বাচিত কৰা হয় যদিও এই প্ৰকল্পটোৱে তেওঁক দেশৰ পৰা বহুদিন আঁতৰাই ৰাখিব বুলি তেওঁ পিছ হুঁহোকে। পিছত জেমছ মেনগ'ল্ডক পৰিচালক হিচাপে বাছনি কৰা হয়। মাৰ্ক বম্বেকক চিত্ৰনাট্যৰ পুনৰ্লিখনৰ বাবে আমন্ত্ৰিত কৰা হয়। দৃশ্যগ্ৰহণ ২০১২ চনৰ আগষ্টত অষ্ট্ৰেলিয়াত আৰম্ভ হৈ নৱেম্বৰত শেষ হয়। ছবিখন ২০১৩ চনৰ জুলাইত মুক্তি দিবলৈ যো-জা কৰা হৈছে। ই এখন একক ছবি হ'ব যাৰ ঘটনাৱলী এক্স-মেন: দ্য লাষ্ট ষ্টেণ্ডৰ পিছৰ পৰ্যায়ৰ।

এক্স২: এক্স-মেন ইউনাইটেড (২০০৩)
এক্স-মেন: দ্য লাষ্ট ষ্টেণ্ড (২০০৬)
দ্য ৱলভেৰিন (২০১৩)
এক্স-মেন: দেজ অফ ফিউচাৰ পাষ্ট (২০১৪)